Julio Rodríguez Soto

Julio Manuel Rodríguez Soto, nado en Maside o 17 de marzo de 1880 e finado en Lisboa o 9 de xullo de 1931Necrolóxica en El Pueblo Gallego, 15-7-1931, p. 9., foi un avogado e político galego.

 Traxectoria 
miniatura|250px|Julio Rodríguez Soto na inauguración da súa rúa en Maside, 1925.
Fillo de José Rodríguez Vázquez, notario en Ribadavia e Francisca Soto, mestra de Maside. Licenciado en Dereito, abriu bufete no Carballiño. Foi alcalde de Maside nos anos dez. Durante a ditadura de Primo de Rivera colaborou con José Calvo Sotelo, sendo o seu home de confianza na comarca do Carballiño. Foi nomeado deputado provincial en 1924 e elixido presidente da Deputación de Ourense o 9 de novembro de 1926. Foi membro da Asemblea Nacional Consultiva como representante das Deputacións provinciais (1927-1930). Dimitiu como presidente da Deputación en xaneiro de 1929. Despois foi nomeado Inspector xeral de Petróleos. Coa proclamación da Segunda República exiliouse en Portugal, morrendo en Lisboa en xullo de 1931, con 51 anos.

Unha rúa do Carballiño leva o seu nome na súa honra.

 Notas 

 Véxase tamén 
 Bibliografía 


 Ligazóns externas 
 Os Presidentes da Deputación
 Julio Manuel Rodríguez Soto. Alcalde de Maside e Presidente da Deputación de Ourense.

Categoría:Alcaldes de Maside
Categoría:Alcaldes de Galicia durante a Restauración
Categoría:Presidentes da Deputación de Ourense
Categoría:Nados en Maside
Categoría:Nados en 1880
Categoría:Finados en 1931